एसिया कपको उद्घाटनमा त्रिशला गुरुङको प्रस्तुति
नेपाली खेलप्रेमीहरूका लागि बहुप्रतिक्षित एसिया कप सुरु हुन केही घण्टा मात्र बाँकी छ । उद्घाटन खेलमा नेपाल र आयोजक राष्ट्र पाकिस्तानबीच हुँदैछ । खेल नेपाली समयअनुसार दिउँसो ३:१५ बजेदेखि सुरु हुनेछ । त्यसअघि मुल्तान क्रिकेट रंगशालामा उद्घाटन समारोह हुनेछ ।
काठमाडौँ — नेपाली खेलप्रेमीहरूका लागि बहुप्रतिक्षित एसिया कप सुरु हुन केही घण्टा मात्र बाँकी छ । उद्घाटन खेलमा नेपाल र आयोजक राष्ट्र पाकिस्तानबीच हुँदैछ । खेल नेपाली समयअनुसार दिउँसो ३:१५ बजेदेखि सुरु हुनेछ । त्यसअघि मुल्तान क्रिकेट रंगशालामा उद्घाटन समारोह हुनेछ ।पाकिस्तान क्रिकेट बोर्ड(पीसीबी)का अनुसार उद्घाटन सत्र छोटो हुनेछ । जसमा नेपाली गायिका त्रिशला गुरुङले समेत प्रस्तुति दिने पीसीबीले जनाएको छ । त्रिशलासँगै उद्घाटन समारोहमा पाकिस्तानी चर्चित गायिका आइमा बेगले पनि प्रस्तुति दिने पीसीबीले जनाएको छ । त्रिशलाले पनि सामाजिक सञ्जालमा आफ्नो प्रस्तुतिबारे जानकारी दिएकी छिन् ।एसिया कप क्रिकेट अनि भारत र पाकिस्तानसँगको खेल रोहित पौडेल र उनको टिम मात्र नभई नेपाली क्रिकेटले २७ वर्षदेखि देखेको एउटा सपना हो ।पाकिस्तानसँग बुधबार मुल्तान क्रिकेट रंगशालामा खेलेर नेपालले झन्डै तीन दशकदेखिको त्यो सपना पूरा गर्दै छ । सन् १९९६ मा नेपालले मलेसियामा पहिलो अन्तर्राष्ट्रिय प्रतियोगिताको हिसाबमा एसीसी ट्रफी खेलेको थियो । यो प्रतियोगिता पनि एसिया कप छनोटको आधार थियो ।